CELEX: 32006R1609
Language: et
Date: 2006-10-27 00:00:00
Title: Komisjoni määrus (EÜ) nr 1609/2006, 27. oktoober 2006 , millega lubatakse kaheks aastaks turule viia lehmapiimast saadud vadakuvalgu hüdrolüsaatidel põhinev imiku piimasegu   (EMPs kohaldatav tekst)

28.10.2006   
            
            
               ET
            
            
               Euroopa Liidu Teataja
            
            
               L 299/9
            
         
      KOMISJONI MÄÄRUS (EÜ) nr 1609/2006,
   27. oktoober 2006,
   millega lubatakse kaheks aastaks turule viia lehmapiimast saadud vadakuvalgu hüdrolüsaatidel põhinev imiku piimasegu
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Majandusühenduse asutamislepingut,
   võttes arvesse nõukogu 3. mai 1989. aasta direktiivi 89/398/EMÜ eritoiduks ettenähtud toiduaineid käsitlevate liikmesriikide õigusaktide ühtlustamise kohta, (1) eriti selle artikli 4 lõike 1 punkti a,
   olles konsulteerinud Euroopa Toiduohutusametiga,
   ning arvestades järgmist:
   
               (1)
            
            
               Direktiiv 89/398/EMÜ käsitleb eritoiduks ettenähtud toiduaineid. Eritoiduks ettenähtud toiduainete teatavate rühmade suhtes kohaldatavad erisätted sätestatakse eridirektiividega.
            
         
               (2)
            
            
               Komisjoni 14. mai 1991. aasta direktiiv 91/321/EMÜ imiku piimasegude ja jätkupiimasegude kohta (2) on kooskõlas direktiiviga 89/398/EMÜ vastu võetud eridirektiiv. Direktiiviga 91/321/EMÜ sätestatakse imiku piimasegude koostisnõuded.
            
         
               (3)
            
            
               Komisjon sai taotluse lehmapiimast saadud vadakuvalgu hüdrolüsaatidel põhineva uudse imiku piimasegu, mille valgusisaldus on väiksem kui direktiivi 91/321/EMÜ I lisa punktis 2.2 ettenähtud valgusisalduse alammäär (0,56 g valku/100 kJ ehk 2,25 g valku/100 kcal), turuleviimiseks.
            
         
               (4)
            
            
               5. oktoobril 2005. aastal esitas Euroopa Toiduohutusamet oma arvamuse. (3) Arvamuses kinnitatakse, et imiku piimasegu, mis põhineb lehmapiimast saadud vadakuvalgu hüdrolüsaatidel ja mille valgusisaldus on vähemalt 0,47 g/100 kJ (1,9 g/100 kcal), on ohutu ja seda sobib kasutada ainsa toiduna imiku toitmisel.
            
         
               (5)
            
            
               Seega tuleks kuni direktiivi 91/321/EMÜ muutmiseni anda nimetatud imiku piimasegu turustamiseks kaheaastane luba.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina direktiivi 91/321/EMÜ artiklist 2 ja artikli 4 lõikest 1 lubatakse käesoleva määruse vastuvõtmise kuupäevast alates kaheks aastaks turule viia käesoleva määruse lisas sätestatud lehmapiimast saadud hüdrolüsaatidel põhinev imiku piimasegu.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 186, 30.6.1989, lk 27. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 175, 4.7.1991, lk 35. Direktiivi on viimati muudetud direktiiviga 2003/14/EÜ (ELT L 41, 14.2.2003, lk 37).
   
      (3)  EFSA Teataja (2005) 280, 1–16.
   
      LISA
      Lehmapiimast saadud vadakuvalgu hüdrolüsaatidel põhineva imiku piimasegu tootmisel kasutatava valguallika, valgu töötlemise ja valgu kvaliteedi kirjeldused
      1)   Valgusisaldus
      Valgusisaldus = lämmastikusisaldus × 6,25
      
                  Alammäär
               
               
                  Ülemmäär
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            2)   Valgu allikas
      Demineraliseeritud magus vadakuvalk, mis on saadud lehmapiimast pärast kaseiinide ensüümaatilist sadestamist kümosiini kasutades ja mis koosneb
      
                  a)
               
               
                  63 % kaseiin-glükomakropeptiidivabast vadakuvalgu isolaadist, mille valgusisaldus on vähemalt 95 % kuivainest ja mille valgu denaturatsioon on alla 70 % ning mille tuhasisalduse ülempiir on 3 %, ning
               
            
                  b)
               
               
                  37 % magusa vadakuvalgu kontsentraadist, mille valgusisaldus on vähemalt 87 % kuivainest ja mille valgu denaturatsioon on alla 70 % ning mille tuhasisalduse ülempiir on 3,5 %.
               
            3)   Valgu töötlemine
      Kaheetapiline hüdrolüüsiprotsess, kasutades trüpsiinipreparaati koos kuumtöötlusega (3–10 minutit 80–100 °C juures) kahe etapi vahepeal.
      4)   Valgu kvaliteet
      Asendamatute ja osaliselt asendatavate aminohapete sisaldus rinnapiimas vastavalt direktiivi 91/321/EMÜ V lisas sätestatule.